**განმარტებითი ბარათი**

 **«საგარეჯოს მუნიციპალიტეტის 2022 წლის ბიუჯეტის დამტკიცების შესახებ“ საკრებულოს დადგენილების პროექტზე**

**ა) ზოგადი ინფორმაცია დადგენილების შესახებ:**

**ა.ა) დადგენილების მიღების მიზეზი:**

დადგენილება მომზადებულია საქართველოს ადგილობრივი თვითმმართველობის კოდექსის 24-ე და 91 მუხლების შესაბამისად და განსაზღვრავს 2022 წლის განმავლობაში მისაღები შემოსულობებისა და გასაწევი გადასახდელების მაჩვენებლებს.

**ა.ბ) დადგენილების პროექტის ძირითადი არსი:**

**ბიუჯეტის პარამეტრები**

**საგადასახადო შემოსავლები**

საგარეჯოს მუნიციპალიტეტის 2022 წლის ბიუჯეტის შემოსულობების პროგნოზი 2021 წლის გეგმიურ მაჩვენებელთან შედარებით გაზრდილია 2 843,9 ათასი ლარით (17 %-ით) და შეადგენს 19 853,7 ათას ლარს.

შემოსავლები შეადგენს 19 753,7 ათას ლარს, მათ შორის:

1) საქართველოს საბიუჯეტო კოდექსის 77-ე მუხლის 6-ე და 61-ე პუნქტების გათვალისწინებით საქართველოს ფინანსთა სამინისტროდან მიღებული საგადასახადო შემოსავლების საპროგნოზო მაჩვენებლები განისაზღვრა 17 799,7 ათას ლარით, მ.შ.: ქონების გადასახადი 3500,0 ათასი ლარია, 2021 წლის გეგმიურ მაჩვენებელთან შედარებით გაზრდილია 400,0 ათასი ლარით (13%), აქედან გადასახადი საქართველოს საწარმოთა ქონებაზე (გარდა მიწისა) 1706.7 ათასი ლარია; გადასახადი ფიზიკურ პირთა ქონებაზე (გარდა მიწისა) 10,0 ათასი ლარი; გადასახადი სასოფლო-სამეურნეო დანიშნულების მიწაზე 1503,3 ათასი ლარი; გადასახადი არასასოფლო-სამეურნეო დანიშნულების მიწაზე 280,0 ათასი ლარი; დამატებული ღირებულების გადასახადი 2021 წლის გეგმიურ მაჩვენებელთან შედარებით გაზრდილია 2859,9 ათასი ლარით (25 %) და განისაზღვრა 14299,7 ათასი ლარით.

2) გრანტები შეადგენს 245,0 ათას ლარს, ეს არის მიზნობრივი ტრანსფერი დელეგირებული უფლებამოსილების განხორციელებისათვის, 2021 წლის გეგმიურ მაჩვენებელთან შედარებით გაზრდილია 25,0 ათასი ლარით (11%);

3) სხვა შემოსავლები 2021 წლის გეგმიურ მაჩვენებელთან შედარებით გაზრდილია 359,0 ათასი ლარით (27%) და შეადგენს 1709,0 ათას ლარს, აქედან ა)შემოსავლები პროცენტებიდან შეადგენს 500,0 ათას ლარს(ზრდა 364,0 ათასი ლარი, 268%);

ბ)რენტა 560,0 ათას ლარს;

 გ) ადმინისტრაციული მოსაკრებლები და გადასახდელები განსაზღვრულია 87,0 ათასი ლარით, (შემცირებულია 5%), მათ შორის სანებართვო მოსაკრებელი 45,0 ათასი ლარით, ადგილობრივი მოსაკრებელი დასახლებული ტერიტორიის დასუფთავებისათვის 40,0 ათასი ლარით(-5%), სამხედრო სავალდებულო სამსახურის გადავადების მოსაკრებელი 2,0 ათასი ლარი;

დ) არასაბაზრო წესით გაყიდული საქონელი და მომსახურება შეადგენს 12,0 ათას ლარს; ე) ჯარიმები, სანქციები და საურავები შეადგენს 550,0 ათას ლარს;

არაფინანსური აქტივების კლება განსაზღვრულია 100,0 ათასი ლარით, მათ შორის:

ძირითადი აქტივები 40,0 ათასი ლარია, არაწარმოებული აქტივები 60,0 ათასი ლარი, 2021 წლის დაზუსტებული ბიუჯეტის გეგმიურ მაჩვენებელთან შედარებით შემცირებულია 800,0 ათასი ლარით (89%);

**მუნიცპალიტეტის ბიუჯეტის გადასახდელები**

 ბიუჯეტით გათვალისწინებული ასიგნებების მოცულობა შეადგენს 19853,7 ათას ლარს, 2021 წლის დამტკიცებულ ბიუჯეტთან შედარებით გაზრდილია 4606,4 ათასი ლარით (30 %), დაზუსტებულ ბიუჯეტთან შედარებით შემცირებულია 4826,5 ათასი ლარით (20 %), 2022 წლის ბიუჯეტის პროექტში საბიუჯეტო კლასიფიკაციის მიხედვით ხარჯების პროგნოზი 15373,7 ათასი ლარია, გაზრდილია 24 %-ით, მ.შ.: შრომის ანაზღაურება 3558,8 ათასი ლარი, (+ 57 %), საქონელი და მომსახურება 3739,8 ათასი ლარი(+16 %), პროცენტი 33,8 ათასი ლარი, სუბსიდიები 5979,9 ათასი ლარი(+13 %), გრანტები 50,0 ათასი ლარი, სოციალური უზრუნველყოფა 1187,8 ათასი ლარი(+47 %), სხვა ხარჯები 823,2 ათასი ლარი(+5 %), არაფინანსური აქტივების ზრდა განისაზღვრა 4426,4 ათასი ლარით, 2021 წლის დამტკიცებულ ბიუჯეტთან შედარებით გაზრდილია 25 %-ით, დაზუსტებულ ბიუჯეტთან შედარებით შემცირებულია 64 %-ით, ვალდებულების კლება 54,0 ათასი ლარია.

პროექტში პრიორიტეტები, პროგრამები, ქვეპროგრამები წარმოდგენილია შემდეგი სახით: **მმართველობა და საერთო დანიშნულების ხარჯები** 5338,6 ათას ლარი (გაზრდილია 42 %-ით), მათ შორის: მუნიციპალიტეტის საკრებულო 1134,2 ათასი ლარი, მუნიციპალიტეტის მერია 3586,6 ათასი ლარი; სამხედრო აღრიცხვისა და გაწვევის სამსახური 140,0 ათასი ლარი; სარეზერვო ფონდი 390,0 ათასი ლარი; მგფ-ს და სხვა დავალიანების დაფარვა 87,8 ათასი ლარი;

**ინფრასტრუქტურის მშენებლობა, რეაბილიტაცია და ექსპლუატაცია** დაფინანსდება 4414,0 ათასი ლარით (2021 წლის დამტკიცებულ ბიუჯეტთან შედარებით გაზრდილია 1 %-ით, დაზუსტებულ ბიუჯეტთან შედარებით შემცირებულია 57 %-ით), მათ შორის:

საგზაო ინფრასტრუქტურის განვითარება 1743,7 ათასი ლარი, აქედან 887,6 ათასი ლარი გათვალისწინებულია გზების მიმდინარე შეკეთების ქვეპროგრამაში გზების ორმოული შეკეთებისა და ექსკავატორ“ჯისიბი“-ს შესაძენად; შ.პ.ს.“საგარეჯო“ დაფინანსდება 350,0 ათასი ლარით; ახალი გზების მშენებლობაზე გათვალისწინებულია 856,1 ათასი ლარი, ხელშეკრულებით გათვალისწინებული ვადებში თანადაფინანსების გათვალისწინებით 2022 წელს დასრულდება: ს.ქვემო და ზემო ყანდაურის დამაკავშირებელი გზის მოასფალტების სამუშაოები, ს.კაკაბეთში ე.წ."ღვინაანთ უბნის" გზის მოასფალტების და ღვთისმშობლის ეკლესიასთან მისასვლელი გზის მოასფალტების სამუშაოები, ქ.საგარეჯოში იმედის ქუჩა №19,№ 21, №23, №25 მრავალბინიანი საცხოვრებელი კორპუსების ეზოს მოასფალტება-კეთილმოწყობის სამუშაოები, ქ.საგარეჯოში მშვიდობის ქუჩის მოასფალტება, ბარნოვის, რობაქიძის, და 9 ძმის ქუჩების მოასფალტება, ფალიაშვილის ქუჩის მოასფალტება, სოფელ თულარი-კაზლარის ცენტრალურ დამაკავშირებელ გზაზე ა/საფარის მოწყობა, დაფინანსდება ს.კაკაბეთში საბავშვო ბაღთან მისასვლელი გზის მოასფალტების სამუშაოები, მარიამჯვრის ნაკრძალის ტურისტული ხელმისაწვდომობის გაზრდის მიზნით მისასვლელი გზის და შესაბამისი ინფრასტრუქტურის მოწყობა, 2022 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და ექსპერტიზის ხარჯი;

 წყლის სისტემების განვითარება 1190,3 ათასი ლარი, მათ შორის: სასმელი წყლის სისტემის რეაბილიტაციის ქვეპროგრამით გამოყოფილია 866,1 ათასი ლარი, განხორციელდება სასმელი წყლის ჭაბურღილების შესაკეთებლად ამქაჩი ტუმბოების შესყიდვა, სასმელი წყლის სისტემების რეაბილიტაციისთვის მილების შესყიდვა, ა(ა)იპ საგარეჯოს მუნიციპალიტეტის სასმელი წყლის რეგულირებისა და ლაბორატორიული კვლევის ცენტრისთვის მაღალი გამავლობის ავტომანქანის შეძენა, ს.უჯარმის სათავე კვანძის დრენაჟის და მაგისტრალური მილსადენის და ს.მუხროვანის ჭაბურღილის და კოშკურა რეზერვუარის მოწყობის პროექტების შესყიდვა, დაფინანსდება 2022 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და ექსპერტიზის ხარჯი, დასრულდება თანადაფინანსების გათვალისწინებით სოფელ გიორგიწმინდაში ჭაბურღილების შემკრები რეზერვუარების და სატუმბი სადგურის მოწყობის სამუშაოები; ა(ა)იპ.საგარეჯოს მუნიციპალიტეტის სასმელი წყლის რეგულირების და ლაბორატორიული კვლევის ცენტრის დაფინანსება 324,2 ათასი ლარი;

გარე განათება 1335,0 ათასი ლარი, აქედან 1235,0 ათასი ლარი გათვალისწინებულია გარე განათების ქსელის ექსპლოტაციაზე, 100,0 ათასი ლარი რეაბილიტაციაზე;

კეთილმოწყობა 45,0 ათასი ლარი, ეს არის საზოგადოებრივი სივრცეების მოწყობა -რეაბილიტაციის ქვეპროგრამაში გათვალისწინებული საკადასტრო-აგეგმვითი ნახაზების შესყიდვის, საპრივატიზაციოდ მომზადებული ობიექტების შეფასების და საიჯარი ქირის განსაზღვრის მიზნით საექსპერტო მომსახურების ხარჯი და ქ.საგარეჯოში ორი საზოგადოებრივი ტუალეტის მოწყობის ხარჯი; სარწყავი არხების და ნაპირსამაგრი ნაგებობების მოწყობა,რეაბილიტაცია და ექსპლოატაცის პროგრამაზე გათვალისწინებულია 100,0 ათასი ლარი;

**დასუფთავება და გარემოს დაცვა** დაფინანსდება 1713,2 ათასი ლარით(გაზრდილია 16 %-ით), მათ შორის: დასუფთავება და ნარჩენების გატანა 943,2 ათასი ლარი, პროგრამის ფარგლებში განხორციელდება ქ. საგარეჯოს ქუჩების დასუფთავება და დაგვა, წყალსადინარი არხების გაწმენდის, ცენტრალური ქუჩებისა და ტროტუარების თოვლისგან/ყინულისაგან გაწმენდის მომსახურება, ქ.საგარეჯოს ქუჩებში განთავსებული ნაგავშემკრები კონტეინერებიდან საყოფაცხოვრებო ნარჩენების გატანა. აგრეთვე, გათვალისწინებულია საგარეჯოს მუნიციპალიტესა და ა.(ა).ი.პ.-მიუსაფარი შინაური ცხოველების მართვის კახეთის ინტერმუნიციპალური სააგენტოსთან დელეგირების ხელშეკრულების თანახმად უფლებამოსილებების ეფექტიანი განხორციელების მიზნით 2022 წლის საწევრო გადასახადი 195,2 ათასი ლარის ოდენობით; შ.პ.ს. „სუფთა მუნიციპალიტეტი 2018“ 670,0 ათასი ლარი; კაპიტალური დაბანდებები დასუფთავების სფეროში 100,0 ათასი ლარი გათვალისწინებულია ნაგვის ურნების შესაძენად;

**განათლების** სფეროზე ასიგნება შეადგენს 3177,5 ათას ლარს, (2021 წლის დამტკიცებულ ბიუჯეტთან შედარებით გაზრდილია 21 %-ით, დაზუსტებულ ბიუჯეტთან შედარებით შემცირებულია 23 %-ით), მათ შორის: ა(ა)იპ ,, სკოლამდელი დაწესებულებების გაერთიანების" დაფინანსება 2582,5 ათასი ლარს; სკოლამდელი დაწესებულებების რეაბილიტაცია, მშენებლობა 451,6 ათასი ლარი, მ.შ. 20,0 ათასი ლარი გათვალისწინებულია სოფელ გომბორის, კოჭბანის, მანავის სკოლამდელი დაწესებულებების აღსაზრდელების ტრანსპორტირებისთვის; ხელშეკრულებით გათვალისწინებულ ვადებში თანადაფინანსების გათვალისწინებით 2022 წელს დასრულდება სოფელ კაკაბეთის #1 სკოლამდელი აღზრდის დაწესებულების მშენებლობა, განხორციელდება ა(ა)იპ სკოლისგარეშე დაწესებულების გაერთიანების ეზოს კეთილმოწყობა, აგრეთვე სამოქალაქო ბიუჯეტირების პროგრამით ანუ მოქალაქეებიდან შემოსული საპროქტო წინადადებებიდან ონლაინ კენჭისყრით გამოვლენილი გამარჯვებული პროექტი ქ.საგარეჯოს #1 საბავშვო ბაღის ეზოს კეთილმოწყობა, დაფინანსდება 2022 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და ექსპერტიზის ხარჯი; ა(ა)იპ ,,საგარეჯოს სკოლისგარეშე დაწესებულებათა გაერთიანება" 129,6 ათასი ლარი; სხვა არაკლასიფიცირებული საქმიანობა განათლების სფეროში 13,8 ათას ლარი, პროგრამით გათვალისწინებული ღონისძიებებია: მასწავლებლის საერთაშორისო დღე, ეტალონის მხარდაჭერა, ,,ეტალონის'' კონკურსში გამარჯვებული მოსწავლის სტიპენდია, მედალოსნების დაჯილდოვება, „ტყის საერთაშორისო დღის“ აღნიშვნა;

**კულტურა, ახალგაზრდობა და სპორტის** პრიორიტეტით გათვალისწინებულია 3098,9 ათასი ლარი (2021 წლის დამტკიცებულ ბიუჯეტთან შედარებით გაზრდილია 77 %-ით, დაზუსტებულ ბიუჯეტთან შედარებით შემცირებულია 16 %-ით), აქედან სპორტის სფეროს განვითარებაზე 1402,6 ათასი ლარი, მათ შორის: ა(ა)იპ "საგარეჯოს N105 კომპლექსური სასპორტო სკოლა" დაფინანსდება 51,8 ათასი ლარი; ა(ა)იპ ,,საგარეჯოს მუნიციპალიტეტის სპორტული გაერთიანება" 453,7 ათასი ლარი; ა(ა)იპ „რაგბის კლუბი ვეფხვები“ 302,8 ათასი ლარი; შ.პ.ს.“საფეხბურთო კლუბი გარეჯი“ 71,5 ათასი ლარი; სპორტული ღონისძიების ხარჯი 42,8 ათასი ლარი, გათვალისწინებულია შემდეგი ღონისძიებები: სასკოლო ოლიმპიადის მუნიციპალური ტური, სასკოლო ოლიმპიადაში გამარჯვებული გუნდებისათვის ფორმების შეძენა, მუნიციპალიტეტის თასი მინი ფეხბურთში ორგანიზაციებს შორის, სპორტული ინვენტარის შეძენა სხვადასხვა სპორტული ღონისძიებებისთვის, პრიზების შეძენა ფალავნების დასაჯილდოვებლად, საგარეჯოელი სპორტსმენების სამივლინებო თანხები საერთაშორისო და ადგილობრივ ღონისძიებებზე, სპორტი ბარიერების გარეშე, გოგა მაისურაძის სახელობის ტურნირი მინი ფეხბურთში, მუნიციპალიტეტის თასი ფრენბურთში ორგანიზაციებს შორის, სპორტული ფესტივალი ღია ცის ქვეშ, მუნიციპალიტეტის თასი მკლავჭიდში, სპორტსმენთა ტრანსპორტირების ხარჯი; სპორტული ობიექტების აღჭურვა, რეაბილიტაცია, მშენებლობა 480,0 ათასი ლარი, გათვალისწინებულია ა(ა)იპ #105 სპორტსკოლის შენობის შიდა რემონტი, ს.ვერხვიანში სპორტული დარბაზის რეაბილიტაცია, ქ.საგარეჯოში ორი მინი სტადიონის მოწყობა, 2022 წელს განსახორციელებელი საპროექტო-სახარჯთაღრიცხვო დოკუმენტაციის შედგენის და ექსპერტიზის ხარჯი.

კულტურის სფეროს განვითარებაზე 1602,3 ათასი ლარი, მათ შორის; ა(ა)იპ "ბურჯანაძის სახელობის სამუსიკო სკოლა" 160,0 ათასი ლარი; ა(ა)იპ "კულტურის ობიექტების გაერთიანება" 456,7 ათასი ლარი; კულტურის ობიექტების აღჭურვა,რეაბილიტაცია, მშენებლობა 819,0 ათასი ლარი, გათვალიწინებულია ს.პატარძეულის კულტურის სახლის რეაბილიტაცია, გიორგი ლეონიძის სახლ-მუზეუმის რეაბილიტაცია, ს.ხაშმში რეზო ინანიშვილის სახლ.მუზეუმის რეაბილიტაცია, საგარეჯოს კულტურის სახლის რეაბილიტაცია, საგარეჯოს კულტურის სახლის განათება-გახმოვანების სამუშაოები, კულტურული მემკვიდრეობის ძეგლების რეაბილიატაციისთვის პროექტების შესყიდვა; კულტურული ღონისძიებები 166,6 ათასი ლარი, განხორციელდება შემდეგი ღონისძიებები: საახალწლო, სახალხო დღესასწაული „გარეჯობა“, სიმღერის კონკურსი „გარეჯის ხმა“, პროექტი „მემკვიდრეობა“, ქართული სიმღერის კონკურს-ფესტივალი „სხვა საქართველო სად არის“, კონკურსი „რა, სად, როდის“, ქართული ბენდის კონცერტი, კახეთის ფესტივალში „ჭაჭა“ მონაწილეობა, ლიტერატურული კონკურსი „რევაზ ინანიშვილის შემოქმედება და ბიოგრაფია“, კულტურის სფეროში მოღვაწე ადამიანების დაჯილდოვება, გამოფენა-კონკურსში გამარჯვებული ახალგაზრდა მხატვრების სტიპენდიები, კულტურის სფეროში მოღვაწე ადამიანების ღონისძიებებში მონაწილეობის მიზნით ტრანსპორტირებით უზრუნველყოფა, საგარეჯოს ქალაქად გამოცხადების 60 წლისთავისადმი მიძღვნილი საიუბილეო ღონისძიებები, ჩატარდება აგრეთვე ტურისტული ღონისძიებები: ღვინის და ყველის ფესტივალები, მედია ტური, ფოტოტური, ეკოტური მარიამჯვრის ნაკრძალში, მომზადდება საინფორმაციო ბანერები და ბუკლეტები, საიმიჯო ვიდეო რგოლი, „აღმოაჩინე საგარეჯო“, მთის დღე, ბიზნეს-ფორუმი 2022;

ახალგაზრდობის მხარდაჭერა 54,0 ათასი ლარი, განხორციელდება შემდეგი პროექტები: გეგმიური, ახალგაზრდების საინიციატივო ჯგუფების, მუნიციპალიტეტის საჯარო სკოლების და სხვა ინიცირებული ღონისძიებების ტრანსპორტით უზრუნველყოფა, ლიტერატურული კონკურსი "ნატვრის ხე" - საუკეთესო ლიტერატურული ნამუშევრების და შემოქმედი ახალგაზრდების გამოვლენა და დაჯილდოება ფულადი პრიზით, ლიტერატურული კონკურსი "მირანდუხტი" - საუკეთესო ლიტერატურული ნამუშევრების და შემოქმედი ახალგაზრდების გამოვლენა და დაჯილდოება ფულადი პრიზით, სასაჩუქრე წიგნები წარმატებული ახალგაზრდებისთვის, 1 ივნისი ბავშვთა დაცვის საერთაშორისო დღე, 3 დეკემბერი - შშმ პირთა უფლებების დაცვის დღე - შშმ პირთა ინტეგრაცია, ღონისძიება გასართობ ცენტრში, შშმ პირთა სპორტულ ფესტივალში მონაწილეობის უზრუნველყოფა, მხიარულთა და საზრიანთა კლუბის თამაშები - ახალგაზრდების ჩართულობა, აქტიურობა, დებატები, ახალგაზრდული საბჭოს ინიციატივების მხარდაჭერა, ეფექტური საჯარო გამოსვლები, ტრენინგები, სემინარები, გასვლითი ღონისძიებები;

 საგამომცემლო საქმიანობა (გაზეთი ,,გარეჯის მაცნე“) 40,0 ათასი ლარით;

**ჯანმრთელობის დაცვა და სოციალური უზრუნველყოფა** დაფინანსდება 2111,5 ათასი ლარით (გაზრდილია 69 %-ით), აქედან ჯანმრთელობის დაცვა 534,4 ათასი ლარია, მათ შორის:

საზოგადოებრივი ჯანმრთელობისა და უსაფრთხო გარემოს უზრუნველყოფა 129,6 ათასი ლარით; სოფლის ამბულატორიების ხელშეწყობა და ჯანდაცვის ობიექტების მშენებლობა, რეაბილიტაცია 404,8 ათასი ლარით, ეს არის სოფელ უდაბნოს ამბულატორიის ექიმის ხელფასზე დანამატის დაფინანსება და საზოგადოებრივი ჯანდაცვის ცენტრისთვის შენობის აშენების ხარჯი;

სოციალური დაცვა 1577,1 ათასი ლარი, მათ შორის: პირველი და მეორე ახალდაბადებული ბავშვიანი სოციალურად დაუცველი ოჯახების დახმარების პროგრამა 10,0 ათასი ლარი; მრავალშვილიანი ოჯახების დახმარების პროგრამა 52,0 ათასი ლარი; ბავშვთა კვების დაფინანსების პროგრამა 5,0 ათასი ლარი; უდედმამო ბავშვების დახმარების პროგრამა 13,8 ათასი ლარი; შშმ 18 წლამდე ბავშვთა დახმარების პროგრამა 45,0 ათასი ლარი; შშმ პირის სტატუსის მქონე ბენეფიციართა სარეაბილიტაციო კურსის დაფინანსების პროგრამა 53,0 ათასი ლარი; მარტოხელა სტატუსის მქონე მშობლების დახმარების პროგრამა 4,0 ათასი ლარი; რეინტეგრირებული ოჯახების ერთჯერადი სოციალური (ფულადი) დახმარების პროგრამა 5,0 ათასი ლარი; სოციალურად დაუცველი ოჯახებისათვის საყოფაცხოვრებო აუცილებელი ტექნიკის შეძენა 10,0 ათასი ლარი; სამკურნალო და საოპერაციო ხარჯებით დახმარების პროგრამა 300,0 ათასი ლარი; მედიკამენტების შეძენაზე დახმარების პროგრამა 220,0 ათასი ლარი; ონკოლოგიურ პაციენტთა დახმარების პროგრამა 220,0 ათასი ლარი; ბიკარბონატიული ჰემოდიალიზი-თირკმლის ქრონიკული უკმარისობით დაავადებულთა სამედიცინო დაწესებულებაში ტრანსპორტირების დაფინანსების პროგრამა 40,0 ათასი ლარი; ელექტროენერგიის და გაზის გადასახადის დაფინანსების პროგრამა 40,0 ათასი ლარი; მოწყვლადი ჯგუფების გათბობის ხარჯით დახმარების პროგრამა 70,0 ათასი ლარი; სოციალურად მოწყვლადი ჯგუფებისათვის საკვების გაცემა დღესასწაულებზე 80,0 ათასი ლარი; მოსახლეობის ტრანსპორტირების პროგრამა 25,0 ათასი ლარი; ხანდაზმულ (95 და მეტი წლის) პირთა დახმარების პროგრამა 4,0 ათასი ლარი; უპატრონო და სოციალურად დაუცველი მიცვალებულთა სარიტუალო მომსახურების პროგრამა 16,0 ათასი ლარი; სიღარიბის ზღვარს მიღმა მყოფი ოჯახებისათვის დროებით სარგებლობაში გადაცემულ ფართებში მინიმალური საყოფაცხოვრებო პირობების შექმნა 10,0 ათასი ლარი; მძიმე საცხოვრებელ პირობებში მყოფი ოჯახების დროებით თავშესაფრით უზრუნველყოფის პროგრამა 38,0 ათასი ლარი; უმწეოთათვის უფასო სასადილოების დაფინანსება 274,5 ათასი ლარი; ომის ვეტერანებისა და მათი ოჯახების დახმარების პროგრამა 10,0 ათასი ლარი; წითელი ჯვრის დაფინანსების პროგრამა 15,0 ათასი ლარი; სტუდენტებისათვის სწავლის საფასურის დაფინანსება 15,0 ათასი ლარი; მარჩენალდაკარგულ პირთა სოციალური დაცვა 1,8 ათასი ლარი.

**„საგარეჯოს მუნიციპალიტეტის 2022 წლის ბიუჯეტის დამტკიცების შესახებ“ დადგენილების პროექტთან ერთად წარმოდგენილია:**

1. მუნიციპალიტეტის პრიორიტეტების დოკუმენტი (2022-2025 წლები);
2. ინფორმაციას ბიუჯეტით განსაზღვრული პროგრამების/ქვეპროგრამების, მათი მოსალოდნელი შედეგებისა და შესრულების შეფასების ინდიკატორების შესახებ;
3. კაპიტალური ბიუჯეტის დანართი;
4. ინფორმაცია მუნიციპალიტეტის მიერ დაფუძნებული ა(ა)იპ-ების შემოსულობების, გადასახდელების და ნაშთის ცვლილების შესახებ;

**ბ) პროექტის ავტორი**

საგარეჯოს მუნიციპალიტეტის მერი - ავთანდილ გულიკაშვილი.

**გ) პროექტის წარმდგენი**

პირველადი სტრუქტურული ერთეულის ხელმძღვანელი – საფინანსო-საბიუჯეტო სამსახურის უფროსი თინათინ ძაბილაშვილი.